化比奧簡拿華路

化比奧•簡拿華路係一位已經退咗役嘅意大利足球員。

生涯
佢曾經效力過拿玻里、帕爾馬、國際米蘭同埋祖雲達斯呢啲意大利球會。佢響嗰陣時已經好出名，但喺成績方面就麻麻哋，獎項唔多，要等到2006年先贏得世界足球先生。2006年開始佢效力西甲球會皇家馬德里。

簡拿華路係世界球壇少有嘅星級後衛，佢曾經三次參與世界盃，代表國家隊上陣超過100次。而響佢上陣嘅第一百場國際賽，就係世界盃決賽對住法國隊。本來一直以來意大利都未曾贏過法國，但簡拿華路就成功打破呢個紀錄，贏得冠軍。所以有人評價簡拿華路嘅水準，可以同世界經典後衛碧根鮑華相比。

2014年11月4號，廣州恆大淘寶足球會官方宣佈由化比奧簡拿華路做主教練，直到2015年6月6號先至結束。

2016年，佢取代盧森保高，擔任天津權健足球會主教練，並且喺賽季最後一輪，成功帶領天津權健取得2016年中國甲組足球聯賽亞軍，並升班到2017年中國超級足球聯賽。2017年，佢返廣州恆大做主教練，到2021年離任。

攞過嘅獎 
 FIFA世界盃冠軍：2006
 世界足球先生：2006
 歐洲足協盃：1999 
 歐洲國家盃亞軍：2000

化比奧•簡拿華路嘅個人官網
 喺皇家馬德里足球會入面，化比奧•簡拿華路嘅微博

意大利足球員
國際米蘭球員
祖雲達斯球員
皇家馬德里球員
世界足球先生